नंदादेवी मंदिर के पुजारी हरीश चंद्र जोशी ने कदली वृक्षों की पूजा कराई। दोपहर में सोलह विद्यालयों के छात्र-छात्राओं ने ड्योड़ीपोखर से नगर तक सांस्कृतिक जुलूस निकाला। जुलूस में बच्चे नंदा-सुनंदा की झांकी समेत विभिन्न झांकियों को लेकर चल रहे थे। छात्राएं छोलिया नृत्य करते आकर्षण का केंद्र बने। जिला पंचायत अध्यक्ष पार्वती मेहरा ने जुलूस का उद्घाटन किया। जुलूस विभिन्न मार्गों से होते हुए मंदिर पहुंचा। यहंा बच्चों ने सांस्कृतिक कार्यक्रमों की प्रस्तुति दी। संचालन गीता मेहरा ने किया। इस मौके पर पूर्व पालिकाध्यक्ष प्रकाश चंद्र जोशी, आनंद सिंह बगड़वाल, केवल सती, मंदिरसमिति के अध्यक्ष मनोज वर्मा, मनोज सनवाल, तारा चंद्र जोशी आदि मौजूद थे।